**APSTIPRINU**

Rēzeknes novada Sociālā dienesta vadītāja

\_\_\_\_\_\_\_\_\_\_\_\_\_\_\_\_\_\_ S.Strankale

Rēzeknē, 2023.gada 23.martā

**Rēzeknes novada Sociālā dienesta struktūrvienības sociālā atbalsta centra “Cerība” sociālā rehabilitētāja amata konkursa nolikums**

1. Šis nolikums nosaka Sociālā dienesta struktūrvienības Sociālā atbalsta centra “Cerība” sociālā rehabilitētāja amata konkursa (turpmāk – konkurss) izsludināšanas un norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un NVA vakanču portālā publicē sludinājumu par to, ka Rēzeknes novada Sociālais dienests izsludina konkursu uz Sociālā dienesta **struktūrvienības “Sociālā atbalsta centra “Cerība”” sociālā rehabilitētāja amatu**, kā arī norāda papildu informācijas iegūšanas veidu.
3. Pretendentu pieteikšanās un nepieciešamo dokumentu iesniegšanas termiņš – **līdz 2023.gada 19.aprīlim plkst.16.30** (pieteikums saņemts Rēzeknes novada pašvaldības Sociālajā dienestā neatkarīgi no iesniegšanas veida).
4. Ar konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv).
5. Sociālā rehabilitētāja pienākumi:
	1. piedalīties klientu individuālo sociālās rehabilitācijas plānu izstrādē un īstenošanā;
	2. uzlabot klienta sociālās prasmes un veicināt jaunu prasmju apgūšanu: vadīt darba terapijas nodarbības, vadīt nodarbības saskaņā ar izstrādāto sociālās rehabilitācijas plānu vai uzvedības sociālās korekcijas un sociālās palīdzības programmu, mācīt kā rīkoties riska/krīzes situācijās, prasmi racionāli izmantot personiskos finanšu līdzekļus un plānot savu budžetu;
	3. iesaistīt un veicināt klientu līdzdalību brīvā laika pavadīšanā, izglītojošu, kultūras un sporta pasākumu organizēšanā, vadīšanā, apmeklēšanā;
	4. veicināt klienta līdzdalību sociālo prasmju apgūšanā, mācīt klientam uzņemties adekvātas sociālās lomas un veidot prasmi nodrošināt to pilnvērtīgu funkcionēšanu;
	5. regulāri sekot klienta sociālās situācijas progresam vai regresam un pilnveidot sociālās rehabilitācijas plānu vai uzvedības sociālās korekcijas un sociālās palīdzības programmu atbilstoši klienta stāvoklim;
6. **Prasības pretendentam:**

6.1. pirmā līmeņa profesionālā augstākā - sociālā rehabilitētāja kvalifikācija vai otrā līmeņa profesionālā augstākā vai akadēmiskā izglītība sociālajā darba jomā;

6.2. specifiskās zināšanas bērnu tiesību aizsardzības jomā;

6.3. ļoti labas komunikācijas un motivēšanas spējas;

6.4. spēja patstāvīgi pildīt amata pienākumus un pieņemt lēmumus savas kompetences ietvaros;

6.5. komunikabilitāte, prasme strādāt stresa situācijā, spēja analizēt kritiskas situācijas;

6.7. teicamas valsts valodas zināšanas un krievu valodas zināšanas saziņas līmenī;

6.8. labas iemaņas darbā ar datoru vairākās programmās, prasme strādāt ar biroja tehniku.

7. Pretendentiem noteiktajā termiņā iesniegt dokumentus Rēzeknes novada pašvaldības Sociālajā dienestā, Atbrīvošanas aleja 95A, Rēzekne, 11.kabinetā, vai sūtīt uz e-pastu: socialais.dienests@rezeknesnovads.lv, (ar norādi „Konkursam uz sociālā rehabilitētāja amatu”) pieteikumu (motivācijas vēstuli) un šādus dokumentus:

7.1.amatam motivētu pieteikumu;

7.2.profesionālās darbības aprakstu (CV);

7.3.izglītību un darba pieredzi apliecinošu dokumentu kopijas;

7.4. papildizglītības apliecinošu dokumentu kopijas

1. Konkursa komisija, kuru izveido ar dienesta vadītājas rīkojumu, izskata pretendentu pieteikumus un iesniegtos dokumentus.
2. Konkursa komisija 3 darbdienu laikā pēc pretendentu pieteikšanās termiņa beigām izskata pretendentu pieteikumus un iesniegtos dokumentus.
3. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
4. Konkurss tiek organizēts divās kārtās:

12.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikumā izvirzītajām prasībām, ko apliecina iesniegtie dokumenti;

12.2. konkursa otrā kārta – darba intervija;

1. Komisija, atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām.

Sociālā dienesta vadītāja S.Strankale